《抱孙乞食市中》
明代·宋登春

何室炊红粟，谁家具绿尊。
频游双屦弊，生计一瓢存。
任尔呼牛马，随予爱犬豚。
绝交书未上，为客老荆门。

作者简介：真定府新河人，字应元，号海翁，晚号鹅池生。少能诗，善画。嗜酒慕侠，能骑射。年三十，以妻子儿女五人皆死，弃家远游。晚居江陵，知府徐学谟甚敬礼之。后游石首受辱，遂披发为头陀，不知所终。一说于万历十七年离徐学谟家，泛舟钱塘，投江死。有《鹅池集》、《燕石集》。